20. veebruar

20. veebruar on Gregoriuse kalendri 51. päev. Juliuse kalendri järgi 7. veebruar (1901–2100). 1522 – Tallinnas asutati eestlastest noormeeste väljaõpetamiseks luterlastest kiriku- ja kooliõpetajateks vaeste koolipoiste institutsioon, mis asus tegutsema ühislaeka baasil. 1918 – Aleksandr Tennisson heiskas Eesti lipu Tartu raekoja torni, kuhu see jäi koos punase lipuga järgmiseks neljaks päevaks. 1935 – Vabariigi Valitsus kinnitas sihtasutise "Meremuuseum" põhikirja. 1936 – Trammiliiklus Tallinnas: Tallinnas avati Pärnu maantee elektritrammiliin. 1950 – ÜK(b)P Keskkomitee võttis vastu salajase otsuse "Puudustest ja vigadest EK(b)P Keskkomitee töös", mis sai aluseks sama aasta märtsis peetud EK(b)P Keskkomitee VIII pleenumi otsustele. 1992 – Eesti valitsus tunnustas Armeenia, Aserbaidžaani, Kasahstani, Kõrgõzstani, Moldova, Tadžikistani, Türkmenistani, Usbekistani ja Valgevene iseseisvust. 1993 – Tallinnas maandus Tjumenist Peterburi lennanud kaaperdatud lennuk. Siin vabastati 35 reisijat. Lennuk jätkas pärast tankimist lendu Stockholmi, kus kaaperdaja andis end pärast mitmeid tunde kestnud läbirääkimisi vastupanuta Rootsi võimude kätte. 1996 – Oikumeenilise Patriarhaadi püha Sinodi otsusega taastati Eesti Apostlik-Õigeusu Kirik. 2002 – Riigikogu võttis vastu uue maksukorralduse seaduse, mis sätestas maksuhalduri ja maksumaksja põhilised õigused ja kohustused ning täpsema maksumenetluse korra. 2011 – 2011. aasta Haapsalu lastekodupõleng: Haapsalu Lastekodu põlengus hukkus 10 inimest. 1472 – Šotimaa kuningas James III liitis oma valdustega Orkney ja Shetlandi saared. Šotlased annekteerisid Norrale kuulunud saared, kuna tol ajal Norrat valitsenud Taani kuningas Christian I keeldus välja maksmast oma tütre, Šoti kuninganna Margareti kaasavara. 1547 – Inglismaa kuningaks krooniti Edward VI, eelmise valitseja Henry VIII 9-aastane poeg. 1631 – protestantlikud saksa vürstid liitusid Rootsi kuningas Gustav II Adolfiga. 1720 – Haagi rahulepinguga lõpetati Nelikliidu sõda. 1792 – Ameerika Ühendriikide president George Washington allkirjastas postiteenistuse seaduse, millega pandi alus USA postisüsteemile. 1809 – Prantsuse väed vallutasid Zaragoza. 1810 – hukati Andreas Hofer, Napoleoni-vastase ülestõusu juht Tiroolis. 1835 – maavärin Concepciónis Tšiilis. 1872 – Ameerika Ühendriikides New Yorgis avati üks maailma tähtsamaid kunstimuuseume Metropolitani Kunstimuuseum (Metropolitan Museum of Art ehk The Met). 1909 – avaldati futuristide manifest. 1929 – Ameerika Samoast sai Ameerika Ühendriikide omavalitsuslik ala. 1935 – Antarktise pinnale astus esimene naine, Caroline Mikkelsen. 1943 – Mehhikos hakkas aktiviseeruma Paricutíni vulkaan. 1962 – Ameerika Ühendriikide astronaut John Glenn tegi Mercury kosmoseprogrammi raames kosmoselaeval Friendship 7 4 tunni ja 55 minutiga 3 tiiru ümber Maa. 1978 – Leonid Brežnevit autasustati Võidu ordeniga. 1986 – NSV Liit saatis Bajkongõri kosmodroomilt orbiidile kosmosejaama Mir (maailmaaja järgi toimus see sündmus 19. veebruaril kell 21.28). 2001 – Ameerika Ühendriikides arreteeriti FBI agent Robert Hanssen, kes tegutses 15 aastat NSV Liidu ja Venemaa spioonina. 2005 – Hispaanias toimus esimese riigina rahvahääletus Euroopa Liidu põhiseaduse lepingu küsimuses. Põhiseaduse leping kiideti 77% häältega heaks, kuid referendumil osales vaid 42% hääleõiguslikest kodanikest.  Pikemalt artiklis Sündinud 20. veebruaril 1745 – Henry James Pye, inglise luuletaja 1844 – Ludwig Boltzmann, Austria füüsik 1886 – Béla Kun, Ungari poliitik 1894 – Jarosław Iwaszkiewicz, poola kirjanik 1894 – Vello Agori (Gori), eesti karikaturist 1898 – Porfiri Ivanov, ukraina-vene ravitseja 1912 – Pierre Boulle, prantsuse kirjanik 1925 – Robert Altman, USA filmirežissöör ja teleprodutsent 1929 – Efraim Allsalu, eesti maalikunstnik 1937 – Mihkel Loodus, eesti tõlkija 1942 – Phil Esposito, Kanada jäähokimängija 1946 – Vladimir Martõnov, vene helilooja 1948 – Juhan Aare, Eesti ajakirjanik ja poliitik 1951 – Gordon Brown, Suurbritannia poliitik 1961 – Enriko Talvistu, eesti kunstiteadlane 1964 – Mart Mikk, eesti laulja 1966 – Cindy Crawford, USA modell ja filminäitleja 1967 – Kurt Cobain, USA muusik (Nirvana) 1970 – Arnold Sinisalu, eesti kaitsepolitseinik, KAPO peadirektor 1973 – Indrek Saar, eesti poliitik, näitleja ja teatrijuht 1985 – Julia Volkova, vene laulja (t.A.T.u.) 1988 – Rihanna, Barbadoselt pärit laulja  Pikemalt artiklis Surnud 20. veebruaril 1054 – Jaroslav Tark, Kiievi suurvürst 1019–1054 1431 – Martinus V, paavst 1417–1431 1437 – James I, Šotimaa kuningas 1406–1437 1513 – Hans, Taani kuningas 1481–1513 1579 – Nicholas Bacon, inglise poliitik 1762 – Tobias Mayer, saksa kartograaf ja geograaf 1790 – Joseph II, Saksa-Rooma keiser 1765–1790 1799 – Georg Christian Unger, saksa arhitekt 1893 – Pierre Beauregard, Ameerika Riikide Konföderatsiooni väejuht 1919 – Habibullah Khan, Afganistani emiir 1901–1919 1920 – Robert Edwin Peary, USA polaaruurija 1925 – Marco Enrico Bossi, itaalia helilooja ja organist 1941 – Arthur Erich Haas, austria füüsik 1951 – Viktoria Aavakivi, eesti raamatukogutöötaja 1966 – Chester W. Nimitz, USA admiral 1993 – Ferruccio Lamborghini, itaalia autotootja, automargi Lamborghini looja 2000 – Anatoli Sobtšak, Vene poliitik, Peterburi linnapea 1991–1996 2006 – Paul Marcinkus, leedu päritolu USA katoliku piiskop, Vatikani Panga president 1971–1989 Katoliku kirikus püha paavsti Eleutheriuse ning pühakute Falko, Corona ja Orléansi Eucheriuse mälestuspäev. Õigeusu kirikus püha paavsti Agatho mälestuspäev. Taevase sadakonna päev Ukrainas Tallinna maksimumtemperatuur +7,0 °C (1961) Tallinna miinimumtemperatuur –29,4 °C (1844) Tartu maksimumtemperatuur +5,8 °C (1990) Tartu miinimumtemperatuur –28,3 °C (1986) Heino Rannap, Eesti kooli ja pedagoogika kronoloogia Sini-must-valge ja punane. Rahvaleht, 2. juuni 1934, nr. 63, lk. 4. Haapsalu lastekodu põlengus hukkus kümme inimest Aleksandr Maisurjan. Teistmoodi Brežnev. Tallinn, 2013, lk. 372